Diari Oficial de la Generalitat Valenciana


Sumari del DOGV 2824, del 11-09-1996 (1996/839178)

ACORD de 13 d'agost de 1996, del Govern Valencià, per la qual autoritza la transferència de la titularitat de l'emissora de Benicarló, 106.2 MHz, de l'actual titular Promotora d'Informacions del Maestrat, SA, a favor de la mercantil Antena 3 de Radio, SA.
---------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   2824

Data del DOGV
:   11-09-1996

Secció del DOGV
:   ALTRES DISPOSICIONS

Número del document
:   1996/839178


Data del document
:   13-08-1996

Organisme emissor
:   Conselleria de Presidència

Tipus de document
:   Acord

ACORD de 13 d'agost de 1996, del Govern Valencià, per la qual autoritza la transferència de la titularitat de l'emissora de Benicarló, 106.2 MHz, de l'actual titular Promotora d'Informacions del Maestrat, SA, a favor de la mercantil Antena 3 de Radio, SA.   
El Govern Valencià, en la reunió del dia 13 d'agost de 1996, adoptà l'acord següent:  
Per Acord del Govern Valencià, de 21 de febrer de 1994, s'elevà a definitiva, a favor de Promotora d'Informacions del Maestrat, SA, una emissora de radiodifusió sonora en ones mètriques amb modulació de freqüència a Benicarló, freqüència 106.2 MHz, que havia estat atorgada amb caràcter provisional, per acord del Govern Valencià, de 28 de juliol de 1989.  
En virtut de Resolució, de 22 de juny de 1995, del secretari general de la Presidència de la Generalitat Valenciana, s'autoritzà la transmissió de les accions de la mercantil Promotora d'Informacions del Maestrat, SA, dels seus anteriors titulars a Antena 3 de Ràdio, SA.  
El 18 de desembre de 1995, es va rebre en la Direcció General de Mitjans de Comunicació Social i Relacions Informatives de la Presidència de la Generalitat Valenciana, un escrit del representant de les societats Promotora d'Informacions del Maestrat, SA, i Antena 3 de Ràdio, SA, pel qual se sol·licitava que s'autoritzara la transmissió de la concessió de l'emissora esmentada de la qual es titular Promotora d'Informacions del Maestrat, SA, a favor d'Antena 3 de Ràdio, SA, en base a necessitats del grup i raons de caràcter societari.  
S'estudia la petició formulada, i vist que la societat Antena 3 de Ràdio, SA, compleix els requisits que exigeix la disposició addicional sisena de la Llei 31/1987, de 18 de desembre, d'Ordenació de les Telecomunicacions i el Decret 40/1989, de 13 de març, del Govern Valencià, a proposta del conseller de Presidència, el Govern Valencià  
ACORDA  
Primer  
Autoritzar la transferència de la titularitat de la concessió de l'emissora de radiodifusió sonora en ones mètriques amb modulació de freqüència a Benicarló, freqüència 106.2 MHz, de l'actual titular Promotora d'Informacions del Maestrat, SA, a favor d'Antena 3 de Ràdio, SA.  
Segon  
El nou concessionari queda obligat al compliment de les condicions de la concessió inicial, així com dels requisits legals vigents per a l'exercici de l'activitat radiodifusora.  
Contra aquest acord, que esgota la via administrativa, hom pot interposar, després de la comunicació prèvia preceptiva al Govern Valencià, un recurs contenciós administratiu davant la Sala del Contenciós Administratiu del Tribunal Superior de Justícia de la Comunitat Valenciana, en el termini de dos mesos, comptadors a partir del dia de la notificació o de la publicació d'aquest acord en el Diari Oficial de la Generalitat Valenciana, de conformitat amb els articles 48, 109 c) i 110.3 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, i en els articles 37.1, 57.2.f) i 58 de la Llei Reguladora de la Jurisdicció Contenciosa Administrativa (disposicions addicionals desena i onzena de la Llei 30/92), sense perjudici que els interessats puguen exercir qualsevol altre recurs que estimen oportú.  
València, 13 d'agost de 1996  
El conseller secretari del Govern Valencià,  
JOSÉ JOAQUíN RIPOLL SERRANO